Norkys Batista

Norkys Yelitza Batista Villaroel (s. 30. elokuuta 1977 Caracas) on venezuelalainen missi, näyttelijä ja malli.

Varhaiset vuodet

Norkys Batista syntyi Caracasissa 30. elokuuta 1977 kolmantena yhteensä kahdeksasta lapsesta Luis Oswaldo Batistalle ja Migdals Villarroelille.  Hän eli lapsuutensa ja nuoruutensa El Ciprés de Las Adjuntas -kaupunginosassa lounaisessa Caracasissa.

Ura

Batista aloitti uransa mallina eri ohjelmissa ja mainoksissa. Julkisuuteen hän nousi sijoituttuaan ensimmäiseksi perintöprinsessaksi vuoden 1999 Miss Venezuela -kilpailussa. Hänelle myönnettiin erikoismaininnat parhaasta hymystä (la mejor sonrisa) sekä kuvauksellisuudesta (miss fotogénica). Vuonna 2000 Batista voitti kauneuskilpailut Miss Atlántico Internacional ja Miss Latina Internacional. Lisäksi hän osallistui kilpailuihin Reinado Internacional del Café 2000 (semifinalisti) ja Miss Mesoamérica 2000 (1. perintöprinsessa).

Vuonna 2002 Batista tarjottiin sivuosaa telenovelassa Juana la Virgen (Ihmeiden aika). http://vmffamaelite.blogspot.fi/2011/06/la-estrambotica-norkys-batista.html  Samana vuonna hän näytteli telenovelassa Mi Gorda Bella (Tuhkimotarina) Chiquinquirá Lorenzin roolin. Tuhkimotarinan jälkeen Batista näytteli RCTV:n telenovelissa Estrambótica Anastasia (2004), Amor a palos (2005) ja La Trepadora (2008), Telemundon telenovelassa Flor Salvaje (2011) sekä viimeisimpänä Venevisiónin telenovelissa Mi ex me tiene ganas (2012) ja De todas maneras Rosa (2013). 

Lokakuussa 2014 Batista kertoi aloittavansa vuoden 2015 alussa Panamassa telenovelan Una Maid en Paitilla kuvaukset. 

Batista on julkaissut kaksi kalenteria (2004 ja 2006) sekä vuonna 2013 oman uimapukumalliston. 

 Yksityiselämä 
Batista meni naimisiin managerinsa Leonardo Luttingerin kanssa Caracasissa 3. toukokuuta 2003. Suhde päättyi avioeroon vuonna 2010. Heillä on liitosta yksi yhteinen lapsi, 20. tammikuuta 2006 syntynyt poika.

Filmografia

Televisiosarjat Vuosi Sarja Rooli Muuta Lähde 2002  Ihmeiden aika  Desireé Rojas  sivuosa / antagonisti   2002 - 2003  Tuhkimotarina  Chiquinquira "La Chiqui" Lorenz Rivero  antagonisti  2004  La Estrambótica Anastasia  Anastasia/Alexandra/Catalina  pääosa; parhaan naispääosan palkinto (Premios 2 de Oro 2004)   2005 - 2006  Amor a Palos  Ana Jesús Amaral  pääosa; parhaan naispääosan palkinto (Premios 2 de Oro 2007)  2008  La Trepadora  Victoria Guanipa  pääosa   2009  Esto es lo que hay  Yolanda Oropeza  pääosa    2011  Flor Salvaje  Sara  antagonisti      2012  Mi ex me tiene ganas  Miranda Atenas  parhaan naispääosan palkinto (Premios Inter 2013)     2013 - 2014  De todas maneras Rosa  Andreína Vallejo  antagonisti     2015  Una Maid en Paitilla  Natalia  pääosa  

Elokuvat Vuosi Elokuva Rooli Lähde 2007  13 segundos   Mariela  2007  Señor Presidente  Fedina  http://analitica.com/cultura/lo-actual/senor-presidente-una-produccion-de-r-c-t-v-y-angostura-films/

Palkinnot ja ehdokkuudet

 Vuosi Palkinto Kategoria Työ Tulos Lähde 2004  Premios 2 de Oro  Vuoden naispääosa (Actriz del año)  La Estrambótica Anastasia     2007  Premios 2 de Oro   Vuoden naispääosa (Actriz del año)  Amor a Palos    2013  Premios Inter  Vuoden naispääosa (Actriz principal del año)  Mi ex me tiene ganas      Vuoden pahis (Villana del año)  De todas maneras Rosa     

Lähteet

Aiheesta muualla
Viralliset kotisivut  (espanjaksi)

Luokka:Venezuelalaiset näyttelijät
Luokka:Missit
Luokka:Vuonna 1977 syntyneet
Luokka:Elävät henkilöt